b'\n_START_ARTICLE_\nEurychoromyiidae\n_START_SECTION_\nUtseende\n_START_PARAGRAPH_\nEn tettbygd, m\xc3\xb8rke, lite h\xc3\xa5rete flue. Bare hunnen er kjent. Hodet er sv\xc3\xa6rt bredt, utvidet til sidene, med sm\xc3\xa5, runde fasett\xc3\xb8yne. Pannen er sv\xc3\xa6rt bred, med en stor, langsmal, trekantet plate i midten og brede, blanke, grunne groper p\xc3\xa5 sidene.  Ocellartrekanten (omr\xc3\xa5det der punkt\xc3\xb8ynene sitter) er ganske liten.Det er ingen kraftige b\xc3\xb8rster p\xc3\xa5 hodet. Antennene er ganske sm\xc3\xa5, tre-leddete, det tredje leddet er rundt og b\xc3\xa6rer er lang antenneb\xc3\xb8rste (arista). Kinnene (omr\xc3\xa5det under fasett\xc3\xb8ynene) er h\xc3\xb8ye med kraftige tverrstriper. Brystet (thorax) har korte h\xc3\xa5r men mangler lange b\xc3\xb8rster. Vingene er ganske store, brunlige men uten tydelige fargeflekker. Beina er kraftige, leggene (tibiae) er krumme og noe utvidet, s\xc3\xa6rlig p\xc3\xa5 det bakerste beinparet. Bakkroppen er k\xc3\xb8lleformet med en smal "vepsetalje" innerst.\n_START_SECTION_\nLevevis\n_START_PARAGRAPH_\nIngenting er kjent om disse fluenes levevis.\n_START_SECTION_\nKilder\n_START_PARAGRAPH_\nThe Diptera Site. USDA nettside.'